CELEX: 32017R0488
Language: hu
Date: 2017-03-21 00:00:00
Title: A Tanács (EU) 2017/488 rendelete (2017. március 21.) a líbiai helyzetre tekintettel korlátozó intézkedések meghozataláról szóló (EU) 2016/44 rendelet módosításáról

22.3.2017   
            
            
               HU
            
            
               Az Európai Unió Hivatalos Lapja
            
            
               L 76/1
            
         A TANÁCS (EU) 2017/488 RENDELETE
   (2017. március 21.)
   a líbiai helyzetre tekintettel korlátozó intézkedések meghozataláról szóló (EU) 2016/44 rendelet módosításáról
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 215. cikkére,
   tekintettel az Unió külügyi és biztonságpolitikai főképviselője és az Európai Bizottság együttes javaslatára,
   mivel:
   
               (1)
            
            
               2016. január 18-án a Tanács elfogadta az (EU) 2016/44 rendeletet (1), amely az egyértelműség érdekében egységes szerkezetbe foglalta a 204/2011/EU tanácsi rendeletet (2).
            
         
               (2)
            
            
               A 204/2011/EU rendelet 16. cikke hatáskörrel ruházta fel a Tanácsot, hogy az Egyesült Nemzetek Biztonsági Tanácsa vagy a szankcióbizottság határozata nyomán módosítsa e rendelet VI. mellékletet. E hatáskörrel való felruházást azonban az (EU) 2016/44 rendelet nem tartalmazza.
            
         
               (3)
            
            
               Az (EU) 2016/44 rendeletet ezért ennek megfelelően módosítani kell,
            
         ELFOGADTA EZT A RENDELETET:
   1. cikk
   Az (EU) 2016/44 rendelet 21. cikke helyébe a következő szöveg lép:
   
      „21. cikk
      (1)   Amennyiben a Biztonsági Tanács vagy a szankcióbizottság jegyzékbe vesz egy természetes vagy jogi személyt, szervezetet vagy szervet, a Tanács az említett természetes vagy jogi személyt, szervezetet vagy szervet felveszi a II. vagy VI. mellékletbe.
      (2)   Amennyiben a Tanács úgy határoz, hogy egy természetes vagy jogi személyt, szervezetet vagy szervet a 6. cikk (2) bekezdésében említett intézkedések hatálya alá von, ennek megfelelően módosítja a III. mellékletet.
      (3)   A Tanács döntését és a jegyzékbe vétel okait közli – amennyiben a cím ismert, közvetlenül, egyéb esetben értesítés közzététele útján – az (1) és (2) bekezdésben említett természetes vagy jogi személlyel, szervezettel vagy szervvel, lehetővé téve számára, hogy észrevételt tegyen.
      (4)   Amennyiben észrevételt vagy új érdemi bizonyítékot nyújtanak be, a Tanács felülvizsgálja döntését, és erről ennek megfelelően értesíti az (1) és (2) bekezdésben említett természetes vagy jogi személyt, szervezetet vagy szervet.
      (5)   Amennyiben a Biztonsági Tanács vagy a szankcióbizottságúgy dönt, hogy egy természetes vagy jogi személyt, szervezetet vagy szervet töröl a jegyzékből, illetve módosítja a jegyzékben szereplő természetes vagy jogi személy, szervezet vagy szerv azonosító adatait, a Tanács a II. vagy VI. mellékletet ennek megfelelően módosítja.
      (6)   A III. mellékletben foglalt jegyzéket rendszeresen, legalább 12 havonta felül kell vizsgálni.”
   
   2. cikk
   Ez a rendelet az Európai Unió Hivatalos Lapjában való kihirdetését követő napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2017. március 21-én.
      
         
            a Tanács részéről
         
         
            az elnök
         
         E. SCICLUNA
      
   
   
      (1)  A Tanács (EU) 2016/44 rendelete (2016. január 18.) a líbiai helyzetre tekintettel korlátozó intézkedések meghozataláról és a 204/2011/EU rendelet hatályon kívül helyezéséről (HL L 12., 2016.1.19., 1. o.).
   
      (2)  A Tanács 204/2011/EU rendelete (2011. március 2.) a líbiai helyzetre tekintettel korlátozó intézkedések meghozataláról(HL L 58., 2011.3.3., 1. o.).